**Lema existenţei mele**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O mizerie-nfloritǎ, ca o pacoste prezentǎ,

Stǎruie, ireductibil, pe o vinǎ persistentǎ

Ce devine alarmatǎ de beţii abandonate

În uitarea tǎlmǎcitǎ de limbi vechi de mult uitate.

O tristeţe-obişnuitǎ, nǎpǎdindu-mǎ metodic,

Tulburǎ oceanul firii lǎcrimând în ritm melodic.

Deznǎdejdia seninǎ dureros vibreazǎ-n toate

În timp ce aud un tremur încǎrcat de voluptate.

Lema existenţei mele, de ar fi sǎ o explic,

M-ar împotmoli în gânduri veştejite pic cu pic,

Scufundându-mǎ în mine ca-ntr-un cumul de pǎcate

Care nu-mi dau siguranţǎ nici în hǎu, nici în cetate.